ภาษีเงินได้บุคคลธรรมดา ปีภาษี 2558
การยื่นแบบเสียภาษีเงินได้บุคคลธรรมดาประจำปีภาษี&nbsp; 2558&nbsp; กำหนดเวลาเริ่มตั้งแต่เดือน ม.ค. -มี.ค. 2559 วันสุดท้ายของกำหนดเวลายื่นแบบเสียภาษีปีนี้ตรงกับวันพฤหัสบดีที่ 31 มี.ค. 2559 สำหรับผู้เสียภาษีที่ยื่นแบบผ่าน www.rd.go.th ได้รับการขยายกำหนดเวลาออกไปอีก 8 วัน วันสุดท้ายของกำหนดเวลายื่นแบบเสียภาษีตรงกับวันศุกร์ที่ 8 เม.ย. 2559
15 ม.ค. 2559

การยื่นแบบเสียภาษีเงินได้บุคคลธรรมดาประจำปีภาษี  2558  กำหนดเวลาเริ่มตั้งแต่เดือน ม.ค. -มี.ค. 2559 วันสุดท้ายของกำหนดเวลายื่นแบบเสียภาษีปีนี้ตรงกับวันพฤหัสบดีที่ 31 มี.ค. 2559 สำหรับผู้เสียภาษีที่ยื่นแบบผ่าน www.rd.go.th ได้รับการขยายกำหนดเวลาออกไปอีก 8 วัน วันสุดท้ายของกำหนดเวลายื่นแบบเสียภาษีตรงกับวันศุกร์ที่ 8 เม.ย. 2559
ผู้ที่มีเงินได้พึงประเมินในปี  2558  ถึงเกณฑ์ตามที่กฎหมายกำหนด  มีหน้าที่ยื่นแบบเสียภาษีภายในกำหนดเวลาที่กล่าวมาข้างต้น ไม่ว่าจะมีภาษีชำระหรือไม่ก็ตาม หากละเลยหรือหลงลืมต้องเสียค่าปรับไม่ยื่นแบบภายในกำหนดเวลา และถ้ามีภาษีชำระ ต้องเสียเงินเพิ่มร้อยละ 1.5  ต่อเดือนของภาษีที่ชำระอีกด้วย
ผู้มีหน้าที่เสียภาษีเงินได้บุคคลธรรมดา อาจเป็นบุคคลธรรมดา ห้างหุ้นส่วนสามัญ หรือคณะบุคคลที่มิใช่นิติบุคคล  ผู้ถึงแก่ความตายระหว่างปีภาษี  กองมรดกที่ยังมิได้แบ่ง
แบบแสดงรายการภาษีและสถานที่ยื่นแบบเสียภาษี สรุปได้ดังนี้
แบบแสดงรายการภาษีเงินได้บุคคลธรรมดา แบบที่ใช้ยื่นเสียภาษีเงินได้บุคคลธรรมดาประจำปีภาษี
-  แบบ ภ.ง.ด. 91  เป็นแบบที่ใช้สำหรับผู้มีหน้าที่เสียภาษีเงินได้บุคคลธรรมดาที่มีเงินได้พึงประเมินประเภทเงินเดือน  ค่าจ้าง ซึ่งเป็นเงินได้ฯตามมาตรา 40(1) แห่งประมวลรัษฎากร  พูดง่ายๆ ว่าเป็นแบบที่ใช้สำหรับผู้ที่มีเงินได้พึงประเมินประเภทเงินเดือนเท่านั้น
-  แบบ ภ.ง.ด. 90  เป็นแบบแสดงรายการภาษีที่ใช้สำหรับผู้มีหน้าที่เสียภาษีเงินได้บุคคลธรรมดาที่มีเงินได้พึงประเมินตามมาตรา 40(2)–(8) แห่งประมวลรัษฎากร หรือผู้ที่มีเงินเดือน ค่าจ้าง ตามมาตรา 40(1) และยังมีเงินได้ฯ ตามมาตรา 40(2)–(8)  แห่งประมวลรัษฎากร
สถานที่ยื่นแบบเสียภาษี  การยื่นแบบ ภ.ง.ด. 90 และ ภ.ง.ด. 91 ที่เป็นแบบกระดาษ ไม่ว่าจะเป็นแบบฟอร์มที่กรมสรรพากรจัดพิมพ์ หรือ download จาก www.rd.go.th  สามารถยื่นแบบได้ที่สำนักงานสรรพากรพื้นที่สาขาทุกแห่งทั่วประเทศ แต่อยากเชิญชวนให้ยื่นแบบผ่าน www.rd.go.th  ของกรมสรรพากร ซึ่งเป็นวิธีที่สะดวก รวดเร็ว มีโปรแกรมช่วยคำนวณภาษี ยื่นได้ทั้งแบบที่มีเงินชำระ ไม่มีเงินชำระ หรือแบบขอคืนภาษี โดยเฉพาะการขอคืนภาษี หากยื่นแบบกระดาษ กระบวนการของงานหลังจากที่สำนักงานสรรพากรพื้นที่สาขาได้รับยื่นแบบแล้ว แบบจะถูกส่งไปให้หน่วยงานที่เกี่ยวข้องบันทึกข้อมูลในแบบตามที่กรมสรรพากรกำหนด หลังจากนั้นจึงส่งให้หน่วยงานที่มีหน้าที่พิจารณาคืนภาษี ต้องใช้เวลาพอควร หากต้องการได้รับเงินภาษีคืนเร็ว วิธีที่ดีที่สุดคือการยื่นแบบผ่าน www.rd.go.th ซึ่งผู้เสียภาษีได้ช่วยคีย์ข้อมูลในแบบที่ยื่นเรียบร้อยแล้ว หากข้อมูลในแบบไม่ผิดปกติ เจ้าหน้าที่จะพิจารณาคืนภาษีโดยเร็ว ถ้าข้อมูลผิดปกติจากปีที่ผ่านมา เจ้าหน้าที่อาจร้องขอเอกสารหลักฐานประกอบการพิจารณาคืนภาษี แต่ยังไงก็ได้รับเงินภาษีคืนเร็วกว่าการยื่นแบบกระดาษ
การยื่นแบบเสียภาษีผ่าน www.rd.go.th นอกจากสะดวกและรวดเร็ว ยังช่วยลดค่าใช้จ่ายของผู้เสียภาษีและกรมสรรพากร ครั้งต่อๆ ไป จะได้เขียนเกี่ยวกับการยื่นแบบเสียภาษีของสามีภรรยา วิธีการคำนวณภาษี  การหักค่าใช้จ่าย การหักค่าลดหย่อน และอื่นๆ ที่เกี่ยวข้อง
สวัสดีครับ